Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Pedro José González Felipe jaunak aurkezturiko galdera, Iruñeko Hizkuntza Eskola Ofizialaren patioan eginiko pintadei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko martxoaren 7an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide eta Navarra Suma (NA+) talde parlamentarioari atxikitako Pedro González Felipe jaunak, Legebiltzarraren Erregelamenduaren 188. artikuluan ezarritakoaren babesean, honako galdera hau aurkezten du, Hezkuntzako kontseilariak idatziz erantzun diezaion:
Dokumentu honi atxikirik doazen argazkietan ageri dira Iruñeko Hizkuntza Eskolako ataria “apaintzen” duten zenbait irudi.

Gauzak horrela:
1.- Zer ekintza garatuko du Hezkuntza Departamentuak Nafarroako Foru Komunitateko errealitate instituzionala islatzen ez duten pintadak direla-eta?
2.- Noiz eginen dira ekintza horiek?
Iruñean, 2022ko martxoaren 1ean
Foru parlamentaria: Pedro González Felipe

